remissie belast met civile beteringhe voir gillis de smet
kaerle etc. doen te wetene allen lieden jegewoirdich
ende toecommende dat wy ontfanghen hebben de oitmoedige
supplicacie van gillis de smet arm simpel man belast met
wyve ende een cleyn kindeken inhoudende hoe dat hy
opten heyligen cruysavont 1500 25 1525 commende vander kermesse
van hafflighem is ghearriveert te merchten inden bonten osse
ten huyse van mathis de weert aldaer oyck by hem $$$
inden noen mael een gheheeten christoffel de beye de welcke
int beghinssele vanden eten questie ende ghescil maecte tegens
den suppliant seggende dat hy hem vyfthien eyeren sculdich
was ende vragende oft hy die betalen wilde want hy die
weder hebben wilde van stonden aen sonder langher beyden
waer op de suppliant antwoirde segghende ic wilse wel betalen
maer ic en hebse hier nyet compt tonsent ic salse u betalen
ende noch eene halve douzijne daer toe de voirs. christoffel
persisterende in syne quade opinie om den suppliant te verwecken tot
gramscape zeyde comanscape en spaert nyemant ons wil ic
ter stont betaelt zyn sonder eenich verdrach waer op de
suppliant antwoirde dat hy hier noch eyeren noch corff en hadde
want hy vuyter kermesse quam zegghende voirts als boven
compt tonsent ic salse u betalen ende noch eene halve douzynen
daer boven toe voren gheven ten lesten de voirs. christoffel hoorende
de gracieuse antwoirde vanden suppliant en heeft hem nyet
met vreden ghelaten maer heeft noch bynnen der selven maeltyt
tot vele stonden gheheyscht de betalinghe vanden voirs.
xv 15 eyeren hem segghende dat hy die nyet langher beyden
en soude om nyemants wille dat alsdan de voirs. suppliant
verhidt ende gheturbeert zynde met alynlcke langhe
quellinghe heeft totten selven christoffel ghezeyt wel ic
en salse u nyet langhe sculdich blyven $ghevende met dyen
hem eene wonde daer aff hy des anderen dachs ghecommen
is van levenden lyve ter doot, ter causen vanden welcken
manslacht de selve suppliant zeer droevich ende mistrostich zynde
ende vreesende rigueur van iusticien heeft hem gheabsenteert
vuyt onsen landen ende heerlicheyden aldaer hy nyet en soude
dorren wederkeeren hanteren noch connerseren maer is gescapen
vuyten selven te moeten blyven soe verre onse gracie ende
ghenade hem hier op nyet en worde verleent ende gedeylt
alzoe hy suppliant zeght ons omme de selve zeer oitmoedelick
* biddende soe eest dat wy de zaken voirscreven
overghemaect den selven gillis de smet suppliant ghenegen
wesende tot zynder beden ende supplicacien ende willende
hem in dit stuck gracie ende ghenade prefereren voir strangheyt
van iusticien zonderlinghe ter eeren ende remeren vanden
bitter passien die onse lieve heere jhesus christus geleden
heeft voir ons allen aende houte des heylighen cruyse
op zulcken dach als heden is by advyse ende deliberatie
van onser zeer liever ende beminder vrouwe ende moeyer
de eertshertogine van oistenryck hertoginne ende gravinne
van bourgoingnen douaigiere van savoyen van onse weghe
regente ende gouvernante etc ende vanden hoofd ende
luyden van onsen secreten rade neffens huer wesende hebben
inden ghevalle als boven vergheven quytghescolden ende
gheremitteert vergheven scelden quyte ende remitteren
vuyt zonderlingher gracien midts des onsen brieve tfeyt ende
dootslach boven ghexxx verclaert mitsgaders alle
peyne ende bruecke corporelle ende criminelle daer
inne hy ter causen van dyen met datter aencleeft tegen
ons ende justicie mesdaen ende mesbruyct mach hebben
ende hebben hem als daer aff wederghestelt ende
gherestitueert stellen weder ende restitueeren midts
des onsen brieve tot zynen goede fame naeme ende gericht
in onsen lande ende hertochdomme van brabant ende allen
anderen onser landen ende heerlicheyden ende tot hyren
onverbuerden goeden indien hyre eenighe heeft $$$
ende in alre manieren als hy was voir de toecompste
vanden feyte ende dootslaghe voirs$ imponeerende hier
op silencie ende een eewich zwyghen onsen procureur generael
van brabant ende allen anderen onsen rechteren justicieren
ende officieren wye zy zyn satisfactie eest ende
voir alle welck ghedaen der geinteresseerde partyen
indien die noch nyet ghedaen en zij ende eenighe daer
toe dient civilyck alleenlyck behoudende oyck
de voirs. suppliant ghehouden wert tvoirs. feyt ende
dootslach jegens ons te beteren civilick nae gelegentheyt
vander mesdaet ende de faculteyt van zynen goeden ende
oyck te reffonderen ende betalen de wettelycke costen
justicien die daerom ghedaen ende naegevolght zyn
** ter taxacien ende arbiterscepe van onsen lieven ende getrouwen
de cancellieren ende luyden van onsen raede in brabant
die wy daer toe committeren ontbieden daeromme ende
bevelen de selven onsen cancellieren ende raede in brabant
dat voirs. hen luyden gheroepen die ghene die $$$
behoeren gheroepen te zyne zy procederen wel ende
duechdelick ter verifficatie ende interinemente van desen onsen
jegewoirdighen brieve naer huere forme ende inhouden
ende ter taxacien vander civile boete ende costen voirscreven
ende dat ghedaen ende de voirs. civile boete ende costen
van justicien ghetaxeert ende betaelt zynde in handen vanden
ghenen van onsen ontfanghers oft anderen onsen officiers dient
behoeren sal de welcke vander voirs. civile boete gehouden
zal zyn rekening bewys ende reliquae te doene tot onsen
proffyte metten anderen penningen? van zynen ontfanghe zyn onsen
drossaert van brabant meyer van loeven amptman van
bruessele scoutheten van antwerpen ende vanden bossche
ende alle anderen $$$ ende onsen vassallen rechteren justicieren
officieren ende ondersaten tegewoirdich ende toecommende
dien dit aengaen oft aenroeren sal moghen hueren stedehouderen
ende eenyegelycke van hen bezunder zoe hem toebehoiren
zal doen laeten ende ghedooghen de voirs. gillis de smet
suppliant. van desen onsen jegewoirdigher gracien remissien ende
daer doene ende van alden inhoude van desen inder dingen ende
manieren boven verhaelt rustelic vredelycke volcommelyck
ende eeuwelyck ghenyeten ende ghebruycken sonder
hem te doen oft te laeten gheschien nu noch in toecommenden
tyden eenich hinder stoot letsel oft moeyenisse aen lyve noch
aen goede ter contrarien in eenigher manieren maer indien
zyn lyff oft eenighe van zynen onverbuerden goeden voirs.
daeromme ghevanghen gearresteert oft becommert waeren
zy die stellen ende setten oft doen stellen ende setten ter stont
ende zonder vertreck tot geheele ende volcommen delivrancie
want ons alzoe ghelieft ende ten eynde dat dit goet
vast ende ghestadich blyve tot eeuwighen daghen zoe
hebben wy onsen zeghel hier aen doen hanghen behoudende
in anderen zaken ons recht ende $$$ $$$ tzy in allen
ghegeven in onse stadt van mechelen op den goeden vrydach
inde maent van aprille int jaer onses heeren duysent
vyfhondert zessentwintich ende van onsen rycken
te wetene vanden roomsschen van germanne $r dachtsen
ende van castillien ende de anderen thiensten aldus
ghescreven opde $$$ byden keyser in zynen rade
ende geteekent $$$ ende visa
ghecollacioneert tegens
doriginal by my
handtekening de cock $$$